มีเพศสัมพันธ์วันไข่ตกครับ แล้วคือตอนมีเพศสัมพันธ์ครั้งแรกใส่ถุงยาง แต่เกิดปวดปัสสาวะเลยเข้าห้องน้ำ แล้วเหมือนอวัยวะเพศอ่อนตัวแต่ก็พยายามใส่ถุงยางแล้วมีเพศสัมพันธ์อีกรอบ พอสักพักรู้สึกว่าถุงยางหลุดเข้าไปในอวัยวะเพศผู้หญิง แต่ยังไม่ได้หลั่งนะครับตอนนั้น มีโอกาสท้องไหมครับ คำว่าสักพักคือแปปเดียวครับนาทีถึง2นาที
สวัสดีค่ะ การที่ถุงยางหลุดขณะการมีเพศสัมพันธ์อยู่นั้น มีโอกาสทำให้เกิดการตั้งครรภ์ได้สูง แม้ว่าจะยังไม่ได้หลั่งก็ตาม โอกาสยังมีอยู่ประมาณ 4-20% ค่ะดังนั้นกรณีนี้ มีข้อบ่งชี้การใช้ยาคุมฉุกเฉินตามไปภายใน 72 ชั่วโมงหลังมีเพศสัมพันธ์เพื่อลดโอกาสการตั้งครรภ์ และให้สังเกตรอบเดือนหลังจากนี้หากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน หรือถ้าเกิดข้อผิดพลาดขณะใส่ถุงยางบ่อยๆ และยังแก้ไขไม่ได้ อาจจะกินยาคุมกำเนิดแบบแผงร่วมไปด้วยก็จะดีค่ะ